যারা নানাভাবে সরকারের সমালোচনা করছেন তাদের উদ্দেশে মন্ত্রী বলেন, আজ যদি আওয়ামী লীগের নেতৃত্বে সরকার গঠন না হতো, তাহলে আমরা কী পেতাম? আজ দেশ যেভাবে এগিয়ে যাচ্ছে সেটা কি সম্ভব হতো? দেশ এগিয়ে যাচ্ছে এর প্রমাণ শুধু আমাদের বক্তব্যে না, এর প্রমাণ বিভিন্ন আন্তর্জাতিক ফোরামে বাংলাদেশের উন্নয়নের স্বীকৃতি। এই অর্জনগুলো সম্ভব হতো না আওয়ামী লীগ যদি ক্ষমতায় না আসতো। এই অর্জনগুলো ব্যাহত করতে পাকিস্তানের মতো বাংলাদেশও অকার্যকর রাষ্ট্র হয়ে থাক, সেটা করতে বার বার আঘাত করা হয়েছে।